 Proza - : - Castelul din Ronaszek (ii) de mihai traista : - Castelul din Ronaszek (ii) de mihai traista"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Castelul din... (Proza) > Castelul din... (Proza) > Castelul din... (Proza) > Castelul din... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14025639 index.html' > Vizionari: 617 > Castelul din Ronaszek (ii) proza [ ] Cap. 2 - Antal Kurukz - - - - - - - - - - - - - - - - - - - - - - - - - de mihai traista [mihaylo ] 2013-03-08 | | Mihai Hafia TRAiSTA CASTELUL DiN RoNASZeK (ii) (Roman) CAP. 2 - ANTAL KURUKZ "Eu o iubesc. Vitralii de cenusa, Spre a ne desparti, se-ntemeiaza, si cheia singura se-nvarte-n usa Singuratate spre a-i da si groaza..." Adrian Paunescu Tanarul Antal Kurukuz, fiul administratorului celor cinci ocne de sare si al castelului din Ronaszek, nici la Debretin, Buda sau Viena nu se simtea la fel de bine ca in aceasta localitate de munte pe cat de mica, pe atat de frumoasa si de interesanta in care a patruns civilazitia din Vest, inca din secolul al XV-lea, odata cu regulamentul ocnelor de sare care au fost exploatate, dupa parerea unora, inca din epoca bronzului, dar mai sigure erau Noctium Marmaticarum ale parintelui Simonchirs care scrie in cartea De Salinis Marmatiae ca ocnele din Ronaszek au fost exploatate din anul 892. Cu toate ca spre sfarsitul secolului al XVii-lea ocnele apartineau principelui Mihaly Apafi, iar mai tarziu lui Ferenc Rakoczi, pe la jumatatea secolului al XV-lea a fost deschisa ocna Kurukz, numita astfel in cinstea unui stramos al lor, acest lucru dovedeste ca neamul din care facea parte nu era cu nimic mai prejos de neamurile altor nobili mai bogati decat tatal sau almos Kurukz care in afara de venitul ce-l primea pentru administrarea celor cinci ocne si al castelului si de un domeniu in apropiere de Debretin nu avea alta avere, dar nu aveau de ce sa se planga ocnele ii aduceau venituri foarte mari, mai ales ocna Francisc deschisa in 1795, deoarece cea care purta numele stramosului sau a fost inchisa in 1707. in urma cu douazeci de ani era mai greu, ii povestea tatal sau, veniturile nu erau atat de mari. Transportul cuburilor de sare se facea cu carute. Dar acum e mai bine, de cand, in 1822 s-a construit calea ferata, ce-i drept ingusta, destinata in primul rand transportului de sare care odata ajunsa in Maramarossziget pleca mai departe spre mai multe centre ale imperiului. Dar nu numai sarea era transportata spre oras ci si busteni de goruni, ba chiar existau si doua vagoane de clasa a doua si unul de clasa intaia pentru transportul personelor. Astfel veniturile au crescut aproape dublandu-se si bineinteles s-a imbunatatit si viata locuitorilor care intrau mai usor in contact cu orasul de care ii desparteau peste douazeci de kilometri. Populatia localitatii in mare parte era formata din emigranti maghiari, germani, italieni, turci, tatari, cehi, slovaci, sloveni, armeni, polonezi, dar si din oamenii locului de nationalitate ruteana si chiar cativa romani si evrei, in total 1606 de locuitori, conform ultimului recensamant. "Ronaszek e un mic Babel", radea amicul sau Alajos Zsigmond, student la Academia de drept din Maramarossziget care il aduse la castel pe pictorul Andrzej Jankowiak. Tatal sau se mandrea in fata fiecarui musafir de construirea caii ferate, aductiunii de apa si de electrificarea localitatii, care acum era la fel de luminata ca Venetia. Dar cea mai mare mandrie al lui almos Kurukz erau baile de sare din spatele monumentului Sf. ioan Nepomuk, care impreuna cu namolul din lacul Francisc atrageau o multime de turisti ceea ce a permis deschiderea catorva restaurante, a renumitului cazino si a Gradinii Promenad in care canta fanfara militara din Maramarossziget. Printre negustorii atrasi de castiguri bune de pe urma turistilor se afla si polonezul Adam Szukala care locuia la castel impreuna cu sotia sa Hanna, fiul Lucasz si frumoasa fiica Darka de care Antal s-a indragostit din primele clipe in care a zarit-o, poate asta a dus la marea prietenie care s-a legat intre el si Lukasz fiul negustorului. Trecusera trei ani de cand Antal Kurukz absolvise sectia de drept al Academiei din Maramarossziget. Tot aici si bunicul sau dupa mama Elek Norbert, absolvise in 1939 sectia de teologie. Desi era o academie foarte apreciata de nobilii acestui spatiu rasaritean al imperiului, construita la inceputul secolului al XiX-lea, la inceput ca liceu reformat, iar peste trei decenii contele ioan Butter il transforma in academie de drept cu sectii de teologie, drept, filosofie si filologie, bunicul sau o privea ca pe un lacas de destrabalare a tineretului maghiar. "Se pare ca nu exista alt loc in intreaga Monarhie Dunareana in care sa se vorbeasca atatea limbi ca in acest lacas de destrabalare umana, povestea bunicul sau. Aici auzi vorbindu-se nu numai in maghiara si germana ci si in slovaca, ceha, ucraineana, romana, ba chiar si in limbile croata si sarba. Vlastarii acestor natii studiaza dupa o gramatica foarte raspandita nu numai in regat, dar pare-se si in intreaga Europa, in care declinatiile si conjugarile sunt traduse atat in maghiara cat si in diferite limbi slave dar si in romana. Am tinut in mana un exemplar al acestui manual de gramatica! Copilandrii care abia reusesc sa pronunte doua-trei cuvinte in latina incep sa invete din aceasta gramatica declinarile, conjugarile si diferite reguli gramaticale, iar toiagul din mana preotului sau a profesorului laic cu mustata de husar ii ajuta, le explica totul, ba chiar le ridica si moralul... si astfel, in cativa ani - minunea minunilor! copilul uita limba natala si turuie in latina ca o moara stricata de zici ca-i pui de ramlean si asta datorita unei garamatici de acum doua sute de ani, a iezuitului Emanuel Alvares. Desigur in toata Europa, in scolile ordinului de care apartinea acest gramatician, multa vreme copiii invatau dupa gramatica scrisa de el, dascalilor nu le parea rau de joardele rupte pe spinarile invataceilor si iata la ce rezultat minunat s-a ajuns! intreaga Europa a vorbit, a scris, s-a certat si s-a impacat in limba latina. Nobili din Galitia se mai folosesc si astazi de aceasta limba, dar cei mai in varsta se plang de un declin al limbii latine, tinerii nu o mai vorbesc la fel de bine ca inainte, iar carturarii prorocesc ca din renasterea limbilor si literaturilor ai acestor natiuni se va construi un al doilea turn al Babilonului, o harababura de nedescris. Doamne fereste!" Lui Antal ii placea sa reciteasca scrisorile pe care bunicul sau le trimitea din Maramarossziget la Debretin domnisoarei Barbarei Koch care urma sa ii devina sotie. in ele ii prezenta topografia detailata a orasului si arhitectura lui deosebit de frumoasa. ii descria intreg orasul vazut de pe dealul Solovan, strazile, curtile caselor, gradinile, terenurile invecinate. Astfel puteai afla cum se poate ajunge de la gara in centrul orasului sau la locul unde se tinea targul, la Gradina Morii sau la Baia comunala. Descria bisericile, cimitirele, turnurile, magazinele, restaurantele, cazinoul si cate si mai cate. La fel ii descria traditiile si obiceiurile oamenilor din partea locului dar si viata boema a studentilor. "De departe turnurile din Maramarossziget aratau minunat sub lumina apusului de soare. Cand am coborat de pe vaporasul care m-a adus din Tecss si am intrat in oras incepea sa se insereze. La periferie strazile lungi, cu case de lemn ale caror ferestre dadeau in strada, iar usile in curte erau aproape pustii. Cand am ajuns in centru orasului, unde se afla manastirea, biserica si inca o cladire mare care arata ca o insula in mijlocul unui rau, deja ma simteam acasa. Aici, la tot pasul intalnesti tot felul de bacanii, dughene si pravalii: mesernite cu slanina afumata si carnati, laptarii si pescarii, simigerii si seminterii, bombonarii cu vitrine pline de dulciuri invelite in ambalaje imbietoare si cofetarii ale caror arome se simt pana-n strada, vinarii cu firme una mai haioasa decat alta, carciumi si hanuri, gradini de vara si restaurante, drogherii si spiterii, galanterii si mercerii, curelarii si selarii, croitorii, boiangerii si ceaprazarii, teslarii si fierarii, ceasornicarii, librarii si anticariate intr-un cuvant Maramarossziget-ul este la fel de civilizat ca oricare dintre orasele regatului maghiar sau imperiului austriac...", i-a scris in prima scrisoare, dupa care urmau altele la fel de interesante: "Daca ai vedea cum arata academia... an de an dupa ce studentii obtin testimonium. O, Dumnezeule! Cine nu stie ce s-a intamplat acolo ar crede ca a fost lovita de sute de fulgere, de grindina, de furtuna, de uragan... in ziua absolvirii studentii se razbuna pentru anii in care spinarile si palmele lor erau adesea umflate si invinetite de joardele si toiagurile dascalilor. Nu sunt trasi la raspundere pentru ceea ce fac in acea zi si nimeni nu indrazneste sa-i opreasca. Preotii si profesorii fug din oras sau se ascund prin beciuri si chilii, baricadeaza usile si inchid obloanele, nici unul nu-si arata nasul pana a doua zi. Atunci biata scoala trebuie sa suporte razbunarea fiilor sai nerecunoscatori. Dar nici pe parcursul anului scolar studentii nu sunt mai breji, mai ales filosofii si juristi, istia din urma stiu sa se foloseasca foarte bine de drepturile lor. Nu exista saptamana in care sa nu fie scandal sau bataie intre studenti si soldati sau mestesugari. Dupa care urmeaza plangeri la autoritati, arestari, impacari si razbunari si tot asa..." in alta ii scria: "Oare poate tinerimea maghiara, considerand scoala doar un loc in care esti privat de libertate, fara dorinta si dragoste pentru invatatura, implicata in intermanibilele scandaluri sa-si gaseasca timp pentru un studiu adevarat? Poti intreba orice tanar sau batran, din aceia care se considera intelepti, adica cunosc latina si iti vor povesti sute de intamplari, una mai haioasa decat alta. Acorda-i putina atentie unui student si vei observa mandria cu care iti povesteste aceste patanii, ale caror "erou" intra in carciuma si incepe sa arunce vorbe de ocara celor prezenti, sparge ceva sau loveste pe cineva si cand scandalul e inevitabil fluiera puternic, iar in urmatoarea clipa pe usa navaleste intreaga haita de filosofi sau juristi tinand in maini tot felul de obiecte care mai de care mai ciudate, de la picioare rupte de mese si scaune, sticle, cozi de lopeti sau de matura, centuri din piele, bucati de caramida sau tigla si pietre pana la cutite, sabii, pumnale, ba chiar si revolvere. Dusmanul speriat capituleaza, incepe sa bata in retragere si bineinteles invingatorii sunt invitati sa ciocneasca cu ei un pahar de vin, dupa care al doilea si tot asa pana dimineata. Juristii mai aveau si o alta modalitate de a chefui in carciuma pe gratis. intrau in localul in care chefuiau meseriasii, se apropiau de lautari si strigau: "Cine nu e diacon, afara!", adica cine nu stie latina. Lautarii se opreau din cantat, perechile se retrageau, iar dictatorul intreba cu voce severa: "Cui vreti sa cantati, bai tiganilor?". "Domnilor juristi", raspundeau tiganii ploconindu-se in fata lor. Atunci de musafirii nepoftiti se apropiau mesterii, ii cinsteau cu vin si ii invitau la masa lor. Astfel imbunati, juristi chefuiau cu ei pana-n zori. Cu ce se alege, un astfel de student, in urma absolvirii academiei? Putina latina si o multime de aventuri, despre care isi va aminti intreaga-i viata..." Tanarul Antal Kurukz era un melancolic nevindecabil, daca nu ar fi fost bunavointa si indemnul familiei, in loc sa ia viata in piept, cu siguranta s-ar fi sinucis demult. A terminat academia vrand-nevrand, oarecum de la sine, cu diplome si mentiuni pe care intotdeauna le ratacea pe undeva, inainte de a ajunge cu ele acasa. Era un mare singuratic nu atat din vina lui cat din a celor care fugeau de compania lui, deoarece intotdeauna vorbea despre moarte. La castel era tratat cu mare respect dar si cu o retinere ca in nici un caz nu ar trebui sa reprezinte familia Kurukz, ca ar fi mai bine sa-l lase in pace in timpul diferitelor petreceri organizate, deoarece va sta la masa absent, cufundat in ganduri, sau isi va turna vin de Tokaj si va bea pahar dupa pahar sau chiar sticla dupa sticla pana cand se va ridica deodata si fara sa-si ia ramas bun va pleca in camera lui pentru a medita la trecerea prin aceasta lume. "Ori o sa innebuneasca, ori o sa se duca la manastire", rostea deseori cu spaima mama lui. "E un baiat istet, a terminat academia, nu o sa-l las sa se iroseasca!", raspundea almos Kurukz. La inceput Antal urma sa aiba grija de arhiva minelor de sare, de niste dosare prafuite de care aproape nimeni nu avea nevoie. Arhiva se afla intr-una din incaperile de la subsolul castelului. Accepta noua sa misiune cu indiferenta omului rupt de realitatea exterioara si isi indeplinea indatoririle, constientizand lent ca iata, pe neobservate, si-a gasit linistea sfanta dupa care tanjea, ca iata, in sfarsit se poate lasa in voia melancoliei si ca nimeni nu-i mai impune sa caute pasiune, nimeni nu-l mai intarata la nebunie si nu incearca sa trezeasca in el cine stie ce chemari adormite. Toate provocarile au luat sfarsit, iar el putea fi pur si simplu nimeni si nimic. Dar cu toate acestea, Antal simtea ca viermele apatiei nu va inceta sa se tarasca in venele lui pana ce nu va gasi pe cineva cu care sa-si imparta viata, sa plateasca impreuna tributul datorat, sa sarbatoreasca laolalta linistea sa... si pe urma a venit negustorul Adam Szukala, pe care tatal sau il invita sa locuiasca la castel impreuna cu sotia sa Hanna, fiul Lucasz si fiica Darka. Frumoasa Darka, minunata Darka care il readuse pe tanar din arhiva prafuita de la subsol in curtea castelului, in parc, in livezi, pe marginea lacului, oriunde s-ar fi aflat frumoasa fata: hop, aparea si Antal! Dar nu se putea bucura mult de a fi impreuna cu ea, numai ei doi, ca deodata ca din pamant aparea si pictorul Andrzej Jankowiak pe care l-a indragit mult inaintea mutarii la castel a familiei Szukala, iar acum il ura din tot sufletul si numai pozitia sa de gazda il impiedica sa nu-l provoace la duel. | index 'pageview'); 